十月二日邀鄰幾飲裴二如晦來遂留至夕
作者：劉敞
朝代：宋

paragraphs: 晚下渠石閣，方轡得傾盖。
天寒畏干人，巵酒自相對。
裴侯非宿約，來預心賞會。
吾季方家居，四坐客解帯。
獻酬雜嘲謔，歡笑以爲快。
幸無俗中士，形迹一不怪。
蟋蟀鳴高堂，歲月聿已邁。
于今鮮吏責，無所憂其外。
但當勤來顧，數醉此庭內。
良無德與汝，聊足紓慷慨。